recursal/SuperWikiNEXT-32B huggingface dataset:
**हसन अली खान** पुणे के एक मशहूर घोड़ा व्यापारी हैं, जिन्हें संभवतः भारत के सबसे बड़े टैक्स चोरी और हवाला के केस में गिरफ्तार किया गया। आयकर विभाग के अनुसार हसन अली और उसके सहयोगियों से 71 हजार 845 करोड़ रुपये टैक्स बकाया था, जो कि उस साल के पूरे भारत के हेल्थ बजट और सालाना वसूले जाने वाले सर्विस टैक्स से ज्यादा था।

प्रवर्तन निदेशालय (ईडी) की पूछताछ में हसन अली ने खुलासा किया कि उसके अकाउंट में जमा हजारों करोड़ रुपए में से एक बड़ा हिस्सा देश के कई बड़े नेताओं और नौकरशाहों का है। इन बड़े नेताओं में महाराष्ट्र के तीन पूर्व मुख्यमंत्री भी शामिल हैं। ईडी ने इन मुख्यमंत्रियों और नेताओं के नाम का खुलासा नहीं किया। उसके सहयोगी काशीनाथ तापुरिया ने खुलासा किया कि 2005-2006 के बैंक स्टेटमेंट के अनुसार खान के खाते में दो अरब डॉलर जमा थे।

सरकारी वकील ने अदालत में कहा कि हसन अली के अंतरराष्ट्रीय हथियार व्यवसायी अदनान खशोगी से संबंध हैं। ईडी द्वारा दायर आरोपपत्र के अनुसार, खान खशोगी के लिए काम कर रहा था। खशोगी को स्विटजरलैंड में 'अवांछित व्यक्ति' करार दे दिया गया था। इसलिए खान का यूबीएस खाते का इस्तेमाल हथियार तस्कर खशोगी के धन को जमा करने के लिए किया जाता था।

सन्दर्भ
-------

1. ↑  "हसन अली के खातों की जानकारी के लिए स्विस सरकार से गुहार". नवभारत टाइम्स. 26 नवम्बर 2012.
2. ↑ . नवभारत टाईम्स. 10 मार्च 2011. गायब अथवा खाली `|title=` (मदद)
3. ↑  "हसन अली का खुलासा, 3 पूर्व CM का पैसा उसके खाते में". IBN. 22 मार्च 2011. मूल से 2 अक्तूबर 2013 को पुरालेखित. अभिगमन तिथि 30 सितम्बर 2013.
4. ↑  "हसन अली का खुलासा, विदेशी बैंकों में 3 पूर्व सीएम के पैसे". मूल से 21 अक्तूबर 2013 को पुरालेखित. अभिगमन तिथि 30 सितंबर 2013.
5. ↑  "हसन अली के खाते में खशोगी की ब्लैक मनी!". नवभारत टाईम्स. 26 नवम्बर 2012.
6. ↑
7. ↑  "हसन अली के खाते में खशोगी की ब्लैक मनी!". नवभारत टाईम्स. 26 नवम्बर 2012.
तिब्बत के तीन पारम्परिक प्रान्त - इउ-त्संग, अम्दो और खम
**इउ-त्संग** (तिब्बती: དབུས་གཙང་, अंग्रेज़ी: Ü-Tsang) या **त्संग-इउ** तिब्बत के तीन पारम्परिक प्रान्तों में से एक है, जिन्हे तिब्बती भाषा में तिब्बत के तीन 'चोलका' कहा जाता है। अन्य दो प्रान्त खम और अम्दो हैं। इउ-त्संग तिब्बत के केन्द्रीय और पश्चिमी हिस्सों पर विस्तृत है, जिसमें यरलुंग त्संगपो नदी का जलसम्भर क्षेत्र, कैलाश पर्वत का इलाक़ा और चांगथंग पठार का अधिकतर क्षेत्र शामिल है। तिब्बत पर जनवादी गणतंत्र चीन का क़ब्ज़ा होने के बाद उसकी सरकार ने तिब्बत का प्रशासनिक विभाजन कर दिया और इउ-त्संग का भूक्षेत्र अब तिब्बत स्वशासित प्रदेश नामक प्रान्त में सम्मिलित है। ऐतिहासिक रूप से इउ-त्संग तिब्बत के 'इउ' और 'त्संग' नामक दो इलाक़ों के विलय से बना था और यह तिब्बती संस्कृति की केन्द्रीय भूमि माना जाता है। ग्यांत्से और शिगात्से के शहर त्संग क्षेत्र में आते हैं जबकी ल्हासा इउ क्षेत्र में स्थित है।

इन्हें भी देखें
---------------

* खम
* अम्दो

सन्दर्भ
-------

1. ↑  On the Margins of Tibet: Cultural Survival on the Sino-Tibetan Frontier, Ashild Kolas, Monika P Thowsen, pp. 30, University of Washington Press, 2012, ISBN 9780295804101, *... Tibetans call their country Bod (Ch: Tubo or Tubote) and commonly divide it geographically into the "three regions" (T: chol kha gsum) of Ü-Tsang, Kham (Ch: Kangba), and Amdo ...*
2. ↑  Tibet Archived 2016-06-10 at the Wayback Machine, Robert Kelly, John Vincent Bellezza, pp. 143, Lonely Planet, 2008, ISBN 9781741045697, *... The traditional province of Ü is very much the historical, cultural and modern heartland of Tibet and, along with Tsang to the west, forms the power centre of central Tibet ...*
भारत में **तिहरा तलाक़** या **तीन तलाक़** वह कुप्रथा है जिसमें कोई मुसलमान पुरुष अपनी पत्नी को तीन बार "तलाक़" बोलकर, लिखकर या किसी इलेक्ट्रानिक रूप में भेजकर उससे विवाह-सम्बन्ध-विच्छेद (तलाक़) कर लेता था।

इस्लाम में दो तरह के तलाक़ के बारे में ज़िक्र है। पहला तलाक़ अल सुन्नाम, जिसे पैग़ंबर मोहम्मद के हुक्म के मुताबिक़ किया जाता है। जबकि दूसरा, तलाक़ अल बिद्दत, जिसे बाद में ईजाद किया गया। क़ुरआन में सीधे तौर पर तीन तलाक़ का कोई ज़िक्र नहीं है और ना ही पैग़ंबर मोहम्मद ने इसके बारे में सीधे तौर पर कुछ कहा है।

कुरान में सिर्फ एक बार तलाक़ बोलने से ही तलाक़ होने का जिक्र है। लेकिन इससे पहले दोनों के बीच सुलझ कराने के लिए भी कई उपाय बताए गए हैं। सुरेह निसा-35 में कहा गया है कि;

*अगर तुम्हें शौहर बीवी में फूट पड़ जाने का अंदेशा हो तो एक हकम (जज) मर्द के लोगों में से और एक औरत के लोगों में से मुक़र्रर कर दो, अगर शौहर बीवी दोनों सुलह चाहेंगे तो अल्लाह उनके बीच सुलह करा देगा, बेशक अल्लाह सब कुछ जानने वाला और सब की खबर रखने वाला है।*
इसके बाद भी अगर शौहर और बीवी दोनों अलग होना चाहते हैं तो शौहर बीवी के खास दिनों के आने का इंतज़ार करेगा। ख़ास दिनों के गुज़र जाने के बाद जब बीवी पाक़ हो जाए तो बिना हमबिस्तर हुए कम से कम दो जुम्मेदार लोगों को गवाह बना कर उनके सामने बीवी को एक तलाक़ दे, यानी शौहर हर बीवी से सिर्फ इतना कहे कि "मैं तुम्हे तलाक़ देता हूं"। तलाक़ देने के तीन महीने बाद तक बीवी ससुराल में रह सकती है। उसे कोई नहीं निकाल सकता है।

सन्दर्भ
-------

दिल्ली उच्च न्यायालय ने तीन तलाक अध्यादेश को चुनौती देने वाली याचिका शुक्रवार 28 सितम्बर 2018 को खारिज कर दी। इस अध्यादेश में तीन बार तलाक बोलकर पत्नी को तलाक देने पर तीन साल की जेल या जुर्माना का प्रावधान है।

बाहरी कड़ियाँ
-------------

* भारत में कैसे बोला जा रहा तलाक़, तलाक़, तलाक़?

1. ↑  "तीन तलाक अध्यादेश को चुनौती देने वाली याचिका खारिज". *Naya India Team*. 28 September 2018. मूल से 28 सितंबर 2018 को पुरालेखित. अभिगमन तिथि 28 सितंबर 2018.
**हेट स्टोरी 2** भारतीय हिन्दी फिल्म है, जिसका निर्माण विशाल पाण्ड्य ने किया है। इस फिल्म में सुशांत सिंह, सुरवीन चावला और जय भानुशाली मुख्य किरदार में हैं। इस फिल्म का प्रदर्शन 18 जुलाई 2014 को सिनेमाघरों में किया गया।

कहानी
-----

कहानी की शुरुआत एक कब्रिस्तान से होती है। एक बूढ़ा व्यक्ति कब्र के पास फूल रखते रहता है, तभी उसे एक कब्र से आवाज आती है। जब वो उस कब्र को खोलता है तो उसमें एक लड़की मिलती है, वो उसे अस्पताल ले जाता है। वहीं पुलिस अफसर डॉक्टर से कहता है कि यदि लड़की को होश आ जाये तो उसे जल्द से जल्द बता दे। वो किसी को फोन पर बताता है कि लड़की जिंदा है। अस्पताल में कोई उसे मारने की कोशिश करता है, और उसी प्रयास में लड़की होश में आ जाती है और अस्पताल से भाग जाती है।

कलाकार
------

* सुरवीन चावला - सोनिका प्रसाद
* जय भानुशाली - अक्षय बेदी
* सुशांत सिंह - मंदार म्हात्रे
* सिद्धार्थ खेर - पुलिस इंस्पेक्टर
* राजेश खेरा - अतुल म्हात्रे
* नेहल कौल - मंदार की पत्नी
* बंशीलाल डारा - कांस्टेबल

सन्दर्भ
-------

बाहरी कड़ियाँ
-------------

| * दे
* वा
* सं
हेट स्टोरी |
| --- |
| फिल्म | 
* हेट स्टोरी
* हेट स्टोरी 2
* हेट स्टोरी 3
* हेट स्टोरी 4

 |
भारत में **बिना नकद लेनदेन** एक पहल है जिसके अंतर्गत रोजमर्रा की वस्तुओं को खरीदने के लिए एक ग्राहक, विक्रेताओं को भुगतान नकद से करने के बजाय एक फीचर फोन (प्राथमिक मोबाइल फोन) के माध्यम से सीधे अपने बैंक खाते से करता है। स्मार्ट फोन या मोबाइल फोन के विपरीत एक फीचर फोन इस काम के लिए इंटरनेट का इस्तेमाल नहीं करता है।

बिना नकद लेनदेन की प्रक्रिया
----------------------------

एक बिना नकद लेनदेन करने के लिए बुनियादी रूप से एक सिम कार्ड सक्रिय, फीचर फोन, मोबाइल फोन या एक स्मार्ट फोन की आवश्यकता होती है। ग्राहक एक विशिष्ट फोन नंबर पर फोन कर किसी लेनदेन को संचालित करने के लिए आवश्यक निर्देश प्राप्त कर सकता है। इस प्रक्रिया के दूसरे सिरे पर स्थित विक्रेता को भी खुद को किसी राष्ट्रीय बैंक के साथ पंजीकृत कराना होता है जहाँ से विक्रेता को एक विशेष कोड प्रदान किया जाता है।

जागरूकता कार्यक्रम
------------------

भारतीय प्रधानमंत्री नरेंद्र मोदी ने भारत में एक बिना नकद अर्थव्यवस्था की ओर बढ़ने और एक नकद मुक्त समाज बनाने पर जोर दिया है। नरेंद्र मोदी का मानना है कि भारतीय अर्थव्यवस्था की बेहतरी के लिए बिना नकद लेनदेन का उपयोग करना आवश्यक है। भारतीय लोग अपने मोबाइल फोन पर एक मोबाइल बटुये या इंटरनेट बैंकिंग का प्रयोग कर बिना नकद लेनदेन कर सकते हैं। बिना नकद लेनदेन के कार्यान्वयन से संबंधित जागरूकता कार्यक्रम का उद्देश्य विक्रेताओं और दुकानदारों को ऐसे लेनदेनों के लिए प्रोत्साहित कर नकद भुगतान पर अंकुश लगाना है।

सन्दर्भ
-------

इन्हें भी देखें
---------------

* नकदीविहीन समाज
हिमालय में होता एक हिमस्खलन
**हिमस्खलन** (avalanche) किसी ढलान वाली सतह पर तेज़ी से हिम के बड़ी मात्रा में होने वाले बहाव को कहते हैं। यह आमतौर पर किसी ऊँचे क्षेत्र में उपस्थित हिमपुंज में अचानक अस्थिरता पैदा होने से आरम्भ होते हैं। शुरु होने के बाद ढलान पर नीचे जाता हुआ हिम गति पकड़ने लगता है और इसमें बर्फ़ की और भी मात्रा शामिल होने लगती है।

कारण
----

हिमपुंज में शुरु की अस्थिरता होने के कई कारण हो सकते हैं। सम्भव है कि ढलान के ऊपर हिम की मात्रा इतनी बढ़ गई हो कि वह खिसकने की सीमा पर हो, और इस स्थिति में उसपर वर्षा या और हिमपात हो जाए। कभी-कभी हिमपुंज के ऊपर से गुज़रते हुए स्की करते लोग, स्नोमोबाईल या जानवर हो सकते हैं। बम विस्फोट और भूकम्प से भी हिमस्खलन हो सकता है। एक आम धारणा है कि लोगों के चिल्लाने या ऊँची अवाज़ करने से भी हिमस्खलन हो सकता है लेकिन वैज्ञानिक इसका खंडन करते हैं क्योंकि ध्वनियों का दबाव इतना नहीं होता कि हिमस्खलन कर सके।

इन्हें भी देखें
---------------

* हिमपुंज
* भूस्खलन

सन्दर्भ
-------

1. ↑  Jamieson, Bruce (2000). Backcountry Avalanche Awareness. Canadian Avalanche Association. ISBN 0-9685856-1-2.
2. ↑  "Based on order of magnitude estimates of the pressure amplitude of various sources that cause elastic or pressure (sound) waves it can be ruled out that shouting or loud noise can trigger snow slab avalanches. The amplitudes are at least about two orders of magnitude smaller than known efficient triggers. Triggering by sound really is a myth."
*Avalanche triggering by sound: myth and truth* Benjamin Reuter and Jürg Schweizer WSL Institute for Snow and Avalanche Research SLF, Davos, Switzerland  Archived 2016-03-04 at the Wayback Machine
उत्तराखंड परिवहन निगम, जिसे यूटीसी भी कहा जाता है, उत्तराखंड राज्य की सरकारी स्वामित्व वाली बस सेवा है। उत्तराखंड परिवहन निगम अपनी १४१९ बसें उत्तराखंड के शहरों के बीच, और अन्य राज्यों, जैसे हिमाचल प्रदेश, चंडीगढ़, पंजाब, हरियाणा, दिल्ली, राजस्थान, उत्तर प्रदेश, और जम्मू और कश्मीर के शहरों तक चलाता है। निगम की बसें हर दिन ३,५०,००० किलोमीटर से अधिक की दूरी तय करती है, और १,००,००० से अधिक लोगों की यात्रा आवश्यकताओं को पूरा करती हैं। यह टिकटों की ऑनलाइन बुकिंग की सुविधा भी प्रदान करता है।

इतिहास
------

वर्ष २००० में उत्तर प्रदेश के विभाजन पर, नवनिर्मित उत्तराखंड राज्य ने अपनी स्वयं की राज्य परिवहन निगम की आवश्यकता महसूस की, इसलिए उत्तराखंड परिवहन निगम को ३० अक्टूबर २००३ को सड़क परिवहन अधिनियम, १९५० के प्रावधानों के तहत स्थापित किया गया।

आधारिक संरचना
-------------

निगम का देहरादून में अपना कॉर्पोरेट कार्यालय है, और देहरादून, नैनीताल(काठगोदाम हल्द्वानी) और टनकपुर में तीन डिवीजनल कार्यालय हैं। प्रत्येक प्रभाग में एक क्षेत्रीय कार्यशाला है जहां प्रमुख मरम्मत और रखरखाव के काम के साथ-साथ असेंबली पुनर्निर्माण कार्य भी किया जाता है। प्रत्येक प्रभाग को आगे डिपो नामक परिचालन इकाइयों में विभाजित किया गया है। निगम में डिपो की कुल संख्या १८ है, प्रत्येक डिपो में सहायक रखरखाव सुविधाएं प्रदान करने के लिए एक कार्यशाला संलग्न है।

निगम के बेड़े में वर्तमान में १४१९ से अधिक बसें हैं, और इसके अतिरिक्त उसने ५५ निजी बसों को भी रखा है। राज्य के पहाड़ी मार्गों पर ही कुल बसों में से करीब ६०० बसें चलाई जाती हैं। निगम अपनी बसों को ५ श्रेणियों में वर्गीकृत करता है, जो कि शहरी परिवहन की जरूरतों को पूरा करने के लिए जेएनयूआरएम के तहत चलती है। ये हैं वोल्वो बसें, डीलक्स बसें, एयर कंडीशनड बसें, लो फ्लोर बसें, स्कैनिया और साधारण बसें। इसके अतिरिक्त उत्तराखंड परिवहन निगम ने पर्यावरण को देखते हुवे इलेक्ट्रिक बसो का संचालन भी शुरू किया है जो हल्द्वानी से नैनीताल और देहरादून से मसूरी के बीच चल रही है

इन्हें भी देखें
---------------

* उत्तराखण्ड में परिवहन

बाहरी कड़ियाँ
-------------

* आधिकारिक जालस्थल
उत्तर कोरिया में, संविधान "धार्मिक विश्वासों की स्वतंत्रता" की गारंटी देता है। हालाँकि, वास्तव में देश में धर्म की स्वतंत्रता नहीं है। एक रिपोर्ट के अनुसार १९५३ से कम से कम २००,००० ईसाई लापता हो गए हैं। उत्तर कोरिया में ईसाईयों को दुनिया में सबसे ज्यादा सताया जाता है। 
आधिकारिक रूप से एक नास्तिक राज्य है, लेकिन सरकार की नीति व्यक्ति की धार्मिक विश्वास को चुनने और प्रकट करने की क्षमता में हस्तक्षेप करती रहती है। शासन अनधिकृत धार्मिक समूहों की धार्मिक गतिविधियों को दबाने के लिए जारी है। हाल ही में शरणार्थी, रक्षक, मिशनरी और गैर सरकारी संगठन (एनजीओ) की रिपोर्ट बताती है कि धार्मिक व्यक्ति देश में अभियोजन के लिए उलझे हुए हैं, जिनके चीन के पीपुल्स रिपब्लिक में सीमा पर काम करने वाले विदेशी इंजील समूह से संबंध हैं, और विशेष रूप से, उन लोगों से वापस लाए गए चीन और विदेशियों या मिशनरियों के संपर्क में पाए गए, उन्हें गिरफ्तार किया गया है और कठोर दंड के अधीन किया गया है। ईसाई बिबल्स के साथ पाए जाने वाले लोग, जिन्हें पश्चिम का प्रतीक माना जाता है, उन्हें फांसी या प्रताड़ित किया जा सकता है। शरणार्थियों और दोषियों ने यह आरोप लगाना जारी रखा कि उन्होंने पूर्व वर्षों में शासन द्वारा भूमिगत ईसाई चर्चों के सदस्यों की गिरफ्तारी और निष्पादन को देखा। देश की अयोग्यता और समय पर जानकारी हासिल करने में असमर्थता के कारण, इस गतिविधि को सत्यापित करना मुश्किल है।

उत्तर कोरिया में धर्म
---------------------

18 वीं शताब्दी में यूरोपीय लोगों के आगमन के बाद से, एक ईसाई अल्पसंख्यक भी है। यूनाइटेड स्टेट्स सेंट्रल इंटेलिजेंस एजेंसी के अनुसार, सरकार धार्मिक स्वतंत्रता का भ्रम पैदा करने के लिए केवल धार्मिक समूहों को प्रायोजित करती है ।

धार्मिक स्वतंत्रता की स्थिति
----------------------------

उत्तर कोरिया संगठित धार्मिक गतिविधियों को देखता है, सिवाय इसके कि जो सरकार से जुड़े आधिकारिक तौर पर मान्यता प्राप्त समूहों द्वारा पर्यवेक्षण किया जाता है, नेतृत्व और सामाजिक व्यवस्था को चुनौती देने के लिए संभावित बहाने के रूप में। धर्म कई बार गुप्त रूप से प्रचलित है। वास्तविक धार्मिक स्वतंत्रता मौजूद नहीं है।

सन्दर्भ
=======

1. ↑  (1972, rev. 1998) "Constitution of North Korea Archived 2019-09-24 at the Wayback Machine (1972, rev. 1998)"], *Wikisource*, 6/28/2018
2. ↑  "North Korea's sidelined human rights crisis". *BBC News*. 18 February 2019. मूल से 13 मई 2019 को पुरालेखित. अभिगमन तिथि 11 May 2019.
3. ↑  B, Doug; ow; writer, ContributorContributing; Analyst, Policy; Windmills, One Who Tilts at (2016-11-14). "North Korea: The World's Worst Religious Persecutor". *HuffPost* (अंग्रेज़ी में). मूल से 7 मई 2019 को पुरालेखित. अभिगमन तिथि 2019-07-03.
4. ↑  "Christians Persecution in North Korea". *Open Doors USA*. मूल से 16 अक्तूबर 2019 को पुरालेखित. अभिगमन तिथि 7 नवंबर 2019.
***हेलरेज़र*** (अंग्रेज़ीः *Hellraiser*) क्लाइव बार्कर द्वारा लिखित और निर्देशित 1987 की ब्रिटिश अलौकिक हॉरर फिल्म है, और बार्कर के 1986 के उपन्यास द हेलबाउंड हार्ट पर आधारित क्रिस्टोफर फिग द्वारा निर्मित है। फिल्म ने बार्कर के निर्देशन में पहली फिल्म बनाई। एक रहस्यमय पहेली डिब्बा जो सेनोबाइट्स को बुलाता है, अतिरिक्त-आयामी, सैडोमासोचिस्टिक प्राणियों का एक समूह जो दर्द और आनंद के बीच अंतर नहीं कर सकता। सेनोबाइट्स के नेता को डौग ब्रैडली द्वारा चित्रित किया गया है, और अगली कड़ी में "पिनहेड" के रूप में पहचाना गया है।

हेलराइज़र को 1986 के अंत में फिल्माया गया था। बार्कर मूल रूप से चाहते थे कि इलेक्ट्रॉनिक संगीत समूह कॉइल फिल्म के लिए संगीत का प्रदर्शन करे, लेकिन निर्माताओं के आग्रह पर क्रिस्टोफर यंग द्वारा फिल्म को फिर से स्कोर किया गया। कॉइल के कुछ विषयों को यंग ने अंतिम स्कोर में बदल दिया। 10 सितंबर 1987 को प्रिंस चार्ल्स सिनेमा में हेलराइज़र का पहला सार्वजनिक प्रदर्शन हुआ।

अपनी रिलीज के बाद से, फिल्म ने आलोचकों को विभाजित किया है लेकिन आम तौर पर प्रशंसा प्राप्त की है; प्रारंभिक समीक्षा मेलोडी मेकर से लेकर इसे ब्रिटेन में बनी सबसे बड़ी हॉरर फिल्म कहती है, रोजर एबर्ट ने इसकी "कल्पना के दिवालिया होने" की निंदा की। इसके बाद नौ सीक्वेल आए, जिनमें से पहले सात में ब्रैडली ने पिनहेड के रूप में अपनी भूमिका को दोहराते हुए दिखाया।
रोलर कोस्टर में जब गाड़ी सबसे ऊँचाई पर रहती है तो उसकी स्थितिज ऊर्जा भी सर्वाधिक होती है तथा जब वो 
तनी हुई डोरी वाली धनुष में स्थितिज ऊर्जा होती है।
सबसे नीचे आती है तो उसमें गतिज ऊर्जा सर्वाधिक होती है। अर्थात स्थितिज ऊर्जा =mgh
अन्य वस्तुओं के साथ अपने सापेक्ष स्थिति के कारण, या स्वयं के भीतर तनाव के कारण, विद्युत आवेश या अन्य कारकों के कारण किसी वस्तु में जो ऊर्जा होती है उसे **स्थितिज ऊर्जा** (potential energy) कहते हैं। इसका अंतर्राष्ट्रीय इकाई मात्रक जूल है। स्थितिज का विमीय सूत्र ML2T-2 है।

इस प्रकार, यदि किसी वस्तु को भूमि के सतह से ऊपर उठा दिया जाय तो उसमें स्थितिज ऊर्जा संचित हो गयी है (वस्तु को छोड़ने पर वह धरती की ओर गिरती है और उसकी स्थितिज ऊर्जा गतिज ऊर्जा में बदल जाती है। यदि यह वस्तु किसी दूसरी वस्तु के ऊपर गिरे तो उसकी यह गतिज ऊर्जा उष्मीय ऊर्जा एवं ध्वनि ऊर्जा में बदल जाती है। 

इसी प्रकार तने हुए या दबाए हुए स्प्रिंग में भी स्थितिज ऊर्जा होती है। ऊँचाई पर भण्डारित जल में स्थितिज ऊर्जा होती है जिसका उपयोग जलविद्युत उत्पन्न करने में किया जाता है। एक-दूसरे के कुछ दूरी पर रखे दो आवेशों के निकाय में भी स्थितिज ऊर्जा छिपी हुई है। धनुष की डोरी जब तनी हुई हो तो उसमें स्थितिज ऊर्जा है।

धरती के सतह के पास किसी वस्तु की स्थितिज ऊर्जा = m g h , जहाँ m वस्तु का द्रव्यमान, g गुरुत्वजनित त्वरण, तथा h भूमि की सतह से ऊँचाई है।

सन्दर्भ
-------

बाहरी कड़ियाँ
-------------
भारतीय महिला वैज्ञानिक संघ (Indian Women Scientists' Association) एक स्वैच्छिक, गैर राजनीतिक, धर्मनिरपेक्ष संगठन सोसायटी के अधिनियम के तहत, 1973 में पंजीकृत किया गया है। इसकी पूरे भारत में दस शाखाएं हैं और इसका मुख्यालय वाशी, नवी मुंबई में स्थित है। छात्रावास, दिन देखभाल केंद्र और नर्सरी - संगठन अपने बुनियादी ढांचे से उत्कृष्ट सुविधाएं प्रदान करता है। इसके अलावा, संघ मुख्यालय नियमित मासिक कार्यक्रम के अलावा कम्प्यूटर प्रशिक्षण केन्द्र, स्वास्थ्य देखभाल केंद्र, विज्ञान पुस्तकालय, एक पूर्व प्राथमिक शिक्षक प्रशिक्षण कार्यक्रम चलाता है। यह सब गतिविधियों को स्वावलंबी हैं।

लक्ष्य
------

* समाज में वैज्ञानिक सोच विकसित करना।
* विभिन्न क्षेत्रों में वैज्ञानिक उपलब्धियों को बढ़ावा देना
* विज्ञान की शिक्षा में महिलाओं की समस्याओं समझना और आर्थिक देना।
* कामकाजी महिलाओं के लिए एक प्रतिनिधि संगठन बनना जो व्यावहारिक विज्ञान सहित प्राकृतिक और भौतिक विज्ञान जैसे इंजीनियरिंग और चिकित्सा से जुड़े हों।

आर्थिक स्रोत
------------

भारतीय महिला वैज्ञानिक संघ दान स्वीकार करता है जो आयकर अधिनियम 1961 की धारा 12 ए के तहत 80 जी की छूट दी गई है।

सन्दर्भ
-------

1. 1 2 3  "Welcome to Indian Women Scientists' Association". Indian Women Scientists' Association. मूल से 21 सितंबर 2013 को पुरालेखित. अभिगमन तिथि 20 सितंबर 2013.
**इमरती देवी** एक भारतीय राजनीतिज्ञ एवं भारतीय जनता पार्टी की सदस्य हैं। वे डबरा विधानसभा क्षेत्र से पूर्व विधायक हैं एवं 2018 से 2020 तक मध्य प्रदेश की कमल नाथ सरकार में कैबिनेट मंत्री रह चुकी है।

राजनीतिक कैरियर
---------------

वह बन गई विधायक 2008 में. वर्तमान में 2018 के चुनावों में विधायक बन कॉग्रेस सरकार में मंत्री बनी। 2019 के गणतंत्र दिवस पर भाषण न पढ़ पाने के कारण सुर्खियों में रही। मध्य प्रदेश में कमलनाथ सरकार की मंत्री इमरती देवी ने गणतंत्र दिवस पर अपना भाषण नहीं पढ़ पाईं। बाद में उन्होंने पास खड़े जिला कलेक्टर को बुलाया और उनसे अपना भाषण पढ़वाया। उनका वीडियो वायरल होने से हुई किरकिरी के बाद मामले में उनकी सफाई सामने आई है। उन्होंने भाषण नहीं पढ़ पाने के पीछे अपना बीमार होना कारण बताया है। 

महिला एवं बाल कल्याण मंत्री इमरती देवी मध्य प्रदेश के ग्वालियर जिले में आयोजित समारोह में हिस्सा लेने पहुंची थी। वह जैसे ही पोडियम पर अपना भाषण पढ़ने पहुंची, वह पढ़ने में अटकने लगीं। उनके लिए असहज स्थिति पैदा होने पर उन्होंने कलक्टर को अपना भाषण पढ़ने का इशारा किया। 

मामले में किरकिरी होने के बाद उन्होंने सफाई देते हुए कहा कि वह पिछले दो दिनों से बीमार थी। ऐसा उनके डॉक्टर से भी पूछा जा सकता है। उन्होंने कहा कि सब ठीक है। जिलाधिकारी ने उनके भाषण को अच्छी तरह से और पूरा पढ़ा।

राजनीतिक विचारों
----------------

वह भारतीय जनता पार्टी की विचारधारा का समर्थन करते हैं।

व्यक्तिगत जीवन
--------------

```
वह विवाहित है और उनके पति का नाम पूरणसिंह है।
```

सन्दर्भ
-------

1. ↑  "विधायक प्रोफ़ाइल" (PDF). *मध्यप्रदेश विधानसभा*. मूल (PDF) से 15 मई 2018 को पुरालेखित. अभिगमन तिथि 25 May 2018.
2. ↑  "मध्यप्रदेश: डबरा सीट पर ज्योतिरादित्य सिंधिया की कट्टर समर्थक मंत्री इमरती देवी चुनाव हारीं". *एनडीटीवी खबर*. अभिगमन तिथि 2020-11-27.
3. ↑  "मध्य प्रदेशः इमरती देवी ने मंत्री पद से इस्तीफा दिया, उपचुनाव में अपने समधी से हार गई थीं". *आज तक*. अभिगमन तिथि 2020-11-27.

यह भी देखें
-----------

* मध्य प्रदेश राज्य विधानसभा
* मध्य प्रदेश विधानसभा चुनाव, 2013
* मध्य प्रदेश राज्य विधानसभा चुनाव, २००८
**स्थानेश्वर महादेव मन्दिर हरियाणा** के कुरुक्षेत्र जिले के थानेसर शहर में स्थित एक प्राचीन हिन्दू मन्दिर है। यह मंदिर भगवान शिव का समर्पित है और कुरुक्षेत्र के प्राचीन मंदिरों मे से एक है। मंदिर के सामने एक छोटा कुण्ड स्थित है जिसके बारे में पौराणिक सन्दर्भ अनुसार यह माना जाता है कि इसकी कुछ बूँदों से राजा बान का कुष्ठ रोग ठीक हो गया था। कहते हैं कि भगवान शिव की शिवलिंग के रुप में पहली बार पूजा इसी स्थान पर हुई थी। शिव महापुराण में इस स्थल का वर्णन मिलता है। जिसमे लिखा हुआ है की एक समय भगवान विष्णु जी और ऋषि दधीचि में युद्ध हुआ जिसमे शिव भक्त दधीचि की भक्ति की विजय हुई तथा विष्णु जी को अपने अहंकार को त्यागना पड़ा विष्णु जी और ऋषि दधीचि ने जिस छेत्र में युद्ध हुआ बही स्थान आज स्थानेश्वर के नाम से प्रचलित है । स्थाणु शब्द का अर्थ होता है शिव का निवास। इसी शहर को सम्राट हर्षवर्धन के राज्य काल में राजधानी का गौरव मिला, जिसके साथ साथ इसका नाम बिगड़कर अपभ्रंश रूप में थानेसर हो गया।

स्थापत्य
--------

मंदिर की छत गुंबद के आकर की है एवं छत के सामने की तरफ का भाग एक लंबा अमला के आकर का है। मंदिर के अन्दर छत पर आज भी प्राचीन कलाकृतियाँ विद्यमान हैं। इस मंदिर में भगवान शिव का शिवलिंग अति प्राचीन शिव लिंग है। यह मंदिर दो भागों में विभाजित है। बाईं ओर भगवान श्री लक्ष्मी नारायण जी का मन्दिर है और दाईं ओर भगवान शिव का मन्दिर है। इस मंदिर में भगवान भैरव, हनुमान और राम परिवार और माता दुर्गा जी की मूर्ति स्थापित है। पौराणिक कथाओं के अनुसार, पांडवों और कौरवों के बीच महाभारत युद्ध आरम्भ होने से पूर्व पांडवों और भगवान श्रीकृष्ण ने इस स्थान पर भगवान शिव की पूजा की तथा महाभारत का युद्ध विजय का आर्शीवाद प्राप्त किया था।

पर्व एवं उत्सव
--------------

वैसे तो स्थानेश्वर मंदिर में सभी त्यौहार मनाये जाते हैं किन्तु विशेषकर महाशिवरात्रि के त्यौहार पर विशेष पूजा का आयोजन किया जाता है। इस दिन मंदिर को फूलों एवं दीपमालिकाओं से सजाया जाता है। मंदिर का आध्यात्मिक वातावरण श्रद्धालुओं के दिल और दिमाग को शांति प्रदान करता है। यह मन्दिर थानेसर से तीन किलोमीटर दूर झांसा मार्ग पर स्थित है। इतिहास के अनुसार यहां सिखों के नौवें गुरु तेगबहुदुर जी भी आए थे। इस मंदिर के समीप उनकी याद में गुरुद्वारा नवीं पातशाही भी बना हुआ है।

सन्दर्भ
-------

1. 1 2  "श्री स्थानेश्वर मंदिर". द डिवाइन इण्डिया.कॉम. मूल से 13 अप्रैल 2018 को पुरालेखित. अभिगमन तिथि ११ अप्रैल २०१८.
2. 1 2  "स्थानेश्वर महादेव मन्दिर". भारतकोश. मूल से 9 अप्रैल 2019 को पुरालेखित. अभिगमन तिथि 15 जून 2020.
3. ↑  "कुरुक्षेत्र में है महादेव मंदिर, जहां स्नान से दूर होते हैं सारे रोग". पंजाब केसरी. २५ फ़रवरी २०१७. मूल से 13 अप्रैल 2018 को पुरालेखित. अभिगमन तिथि 13 अप्रैल 2018.

बाहरी कड़ियाँ
-------------

* यू ट्यूब पर वीडियो देखें।थानेश्वर महादेव मन्दिर (कुरुक्षेत्र की यात्रा)।
**स्थिर चुम्बकिकी** (Magnetostatics / मैग्नेटोस्टैटिक्स) उन चुम्बकीय क्षेत्रों का अध्ययन है जहां विद्युत धाराएँ समय के साथ न बदल रही हों। यह स्थिरवैद्युतिकी (इलेक्ट्रोस्टैटिक्स) का चुंबकीय समतुल्य (एनालॉग) है, जहां आवेश स्थिर (अगतिशील) होते हैं। किन्तु स्थिर चुम्बकिकी के लिए चुम्बकन (मैग्नेटाइजेशन) का स्थिर (स्टैटिक) होना आवश्यक नहीं है।

जब विद्युत धाराएँ अपरिवर्ती नहीं होती हैं, किन्तु धाराएँ बहुत तेजी से प्रत्यावर्तित नहीं होतीं (currents do not alternate rapidly), उस स्थिति में भी स्थिर चुम्बकिकी एक अच्छा सन्निकटन (approximation) है, अर्थात उस स्थिति को 'स्थिर चुम्बकीय स्थिति' मानकर चुम्बकीय क्षेत्र की गणना की जाय तो प्राप्त परिणाम बहुत सीमा तक वास्तविक मान के निकट होगा।

स्थिर चुम्बकिकी, मैक्सवेल के समीकरणों का एक विशिष्ट रूप है
----------------------------------------------------------

मैक्सवेल के समीकरणों से आरम्भ करते हुए, तथा यह मानते हुए कि आवेश या तो स्थिर हैं या एकसमान गति से चल रहे हैं, {\displaystyle \scriptstyle \mathbf {J} }, हम पाते हैं कि ये मैक्सवेल के चार समीकरण दो विद्युत क्षेत्र के समीकरण एवं दो चुम्बकीय क्षेत्र के समीकरण में बदल जाते हैं। यह भी कि, ये क्षेत्र, समय से स्वतंत्र हो जाते हैं और एक-दूसरे से भी स्वतन्त्र हो जाते हैं। 

नीचे की सारणी में स्थिर चुम्बकिकी के दो समीकरण (डिफरेन्शियल और इन्टीग्रल दोनों रूपों में) दिए गए हैं।

| नाम | रूप |
| --- | --- |
| आंशिक अवकल | समाकलन (Integral) |
| गाउस का चुम्बकत्व सम्बन्धी नियम | {\displaystyle \mathbf {\nabla } \cdot \mathbf {B} =0} | {\displaystyle \oint \_{S}\mathbf {B} \cdot \mathrm {d} \mathbf {S} =0} |
| अम्पीयर का नियम | {\displaystyle \mathbf {\nabla } \times \mathbf {H} =\mathbf {J} } | {\displaystyle \oint \_{C}\mathbf {H} \cdot \mathrm {d} \mathbf {l} =I\_{\mathrm {enc} }} |

सन्दर्भ
-------

1. ↑   Feynman, Leighton & Sands 2006

इन्हें भी देखें
---------------

* चुम्बकत्व
* स्थिरवैद्युतिकी
* विद्युतचुम्बकत्व
भारतीय संसद में, **स्थायी समिति** एक समिति होती है जिसमें सांसद सदस्य होते हैं। यह एक स्थायी और नियमित समिति है जो समय-समय पर संसद के अधिनियम या प्रक्रिया और आचरण के नियमों के प्रावधानों के अनुसार गठित की जाती है। भारतीय संसद द्वारा किया गया कार्य न केवल स्वैच्छिक है, बल्कि एक जटिल प्रकृति का भी है, इसलिए इन संसदीय समितियों में इसके कार्य का एक बड़ा कार्य किया जाता है। 

संसद, राज्यसभा और लोकसभा दोनों सदनों में कुछ अपवादों के साथ समान समिति संरचना होती है। उनकी नियुक्ति, कार्यालय की शर्तें, कार्य करने की प्रक्रिया और कार्यविधियाँ मोटे तौर पर समान हैं। ये स्थायी समितियों द्वारा चुना जाता है या हर साल नियुक्त, या समय-समय पर राज्य सभा के सभापति या लोकसभा के अध्यक्ष, या उन दोनों के बीच विचार-विमर्श के परिणामस्वरूप। 

संसदीय समिति दो प्रकार की होती है, स्थायी समिति और तदर्थ समिति। 1. स्थायी समितियों का गठन हर साल या अक्सर किया जाता है और वे निरंतर आधार पर काम करते हैं। 2. तदर्थ समितियाँ अस्थायी हैं और विशिष्ट कार्य के लिए बनाई गई हैं। एक बार जब वह कार्य पूरा हो जाता है, तो तदर्थ समितियों का अस्तित्व समाप्त हो जाता है। ... लोक लेखा समिति, अनुमानों पर समिति और सार्वजनिक उपक्रमों की समिति

वर्गीकरण
--------

स्थायी समितियों को मोटे तौर पर निम्नानुसार वर्गीकृत किया गया है: 

* राज्यसभा की स्थायी समिति

* लोकसभा की स्थायी समिति

* राज्य सभा के तहत विभागीय रूप से संबंधित स्थायी समिति

* लोकसभा के तहत विभागीय रूप से संबंधित स्थायी समिति

### कार्यों द्वारा

कार्यों के आधार पर, स्थायी समितियों को मोटे तौर पर निम्नलिखित श्रेणियों में वर्गीकृत किया जा सकता है:

* समितियों को पूछताछ के लिए
* जाँच और नियंत्रण के लिए समितियाँ
* सदन के दिन-प्रतिदिन के व्यवसाय से संबंधित समितियाँ
* हाउस कीपिंग कमेटी
* एक विधेयक पारित करना

संदर्भ
------

1. 1 2  "committees of rajya sabha". Rajya Sabha Secretariat. मूल से 20 सितंबर 2012 को पुरालेखित. अभिगमन तिथि 1 August 2012.
आर्मेनिया में फॉना को देश के अपेक्षाकृत छोटे भौगोलिक आकार को देखते हुए विविधतापूर्ण माना जाता है, जो क्षेत्र के पर्वतीय इलाकों द्वारा निर्मित विभिन्न आवासों के कारण है। आर्मेनिया प्रवासी जानवरों के लिए एक महत्वपूर्ण क्षेत्र है, देश में लगभग 350 विभिन्न पक्षी प्रजातियों को दर्ज किया गया था। अर्मेनिया क्षेत्र में स्थित दुनिया के कई पालतू जानवरों की उत्पत्ति हुई है, और घरेलू भेड़ के पूर्वज, मफलिन वहां मौजूद हैं। शोध बताते हैं कि आर्मेनिया में लगभग एक चौथाई पशु प्रजातियाँ अंतरराष्ट्रीय स्तर पर संकटग्रस्त हैं । माउफ्लॉन को अवैध शिकार और निवास स्थान के नुकसान के कारण एक बड़ी आबादी में गिरावट हो रही है, और सेवन ट्राउट, जो झील सेवन में तीस प्रतिशत मछली बनाती है, लगभग गायब हो गई है।

जीव-जंतु
--------

दक्षिणी और दक्षिण-पश्चिमी आर्मेनिया पूरे काकेशस में फारसी तेंदुए के अस्तित्व के लिए अंतिम गढ़ बना हुआ है, जो ईरान के साथ इसकी कनेक्टिविटी के कारण भाग में है जहां फारसी तेंदुए की आबादी का मुख्य हिस्सा मौजूद है। आर्मेनिया में कुल जनसंख्या का आकार वयस्कों, उप वयस्कों और शावकों सहित 10-20 से अधिक व्यक्तियों की संख्या नहीं है। विशेष गणना नहीं की गई थी। खंडित आंकड़ों के अनुसार, आर्मेनिया में जनसंख्या 25 व्यक्तियों से अधिक नहीं है।
10 वीं शताब्दी में ट्रांस-काकेशस में विलुप्त होने का शिकार होने से पहले, एशियाई शेर येरेवन और आरा नदी के क्षेत्र में हुआ करते थे।
गणित में, एक **स्थानीय भाषा** एक औपचारिक भाषा होती है जिसके लिए शब्द के पहले और अंतिम प्रतीक और प्रत्येक दो-प्रतीक सबस्ट्रिंग को देखकर भाषा में एक शब्द की सदस्यता निर्धारित की जा सकती है।  समतुल्य रूप से, यह एक स्थानीय automaton द्वारा मान्यता प्राप्त भाषा है, एक विशेष प्रकार का नियतात्मक परिमित automaton । 

औपचारिक रूप से, एक अक्षर *A* पर एक भाषा *L* को *स्थानीय* के रूप में परिभाषित किया जाता है यदि *A* के उपसमुच्चय *R* और *S* हैं और *A* × *A* का एक उपसमुच्चय *F* ऐसा है कि एक शब्द *w* *L* में है यदि और केवल अगर *w* का पहला अक्षर है *आर*, *डब्ल्यू* का अंतिम अक्षर *एस* में है और *डब्ल्यू* में लंबाई 2 का कोई कारक *एफ* में नहीं है।  यह नियमित अभिव्यक्ति के अनुरूप है  

{\displaystyle (RA^{\*}\cap A^{\*}S)\setminus A^{\*}FA^{\*}\ .}
अधिक आम तौर पर, एक *k*- *परीक्षण योग्य* भाषा *L* वह है जिसके लिए *L* में शब्द *w* की सदस्यता केवल उपसर्ग, प्रत्यय पर निर्भर करती है और लंबाई *k* के *w* के कारकों का सेट; एक भाषा *स्थानीय रूप से परीक्षण योग्य* है अगर यह कुछ *k* के लिए *k* -testable है।  एक स्थानीय भाषा 2-परीक्षण योग्य है। 

1. 1 2 3  Salomaa (1981) p.97
2. ↑  Lawson (2004) p.130
3. ↑  Lawson (2004) p.129
4. ↑  Sakarovitch (2009) p.228
5. ↑  McNaughton & Papert (1971) p.14
भारत का स्थलाकृति मानचित्र (topography map)
भारत एक विशाल देश है जिसमें अनेक धरातलीय विविधताएँ, विषमताएँ और जटिलताएँ पाई जाती हैं। यहाँ ऊँचे-ऊँचे पर्वत, पठार तथा समतल मैदानी सभी प्रकार की स्थलाकृतियाँ पाई जाती है। इनकी विद्यमानता के परिणाम स्वरूप भारत का भू-आकृति प्रादेशीकरण (Physiographic Regionalisation) अत्यन्त कठिन कार्य है। इस कार्य के लिए लम्बे समय से अनेक विद्वान प्रयत्नशील रहे हैं, परन्तु वे त्रुटिमुक्त प्रादेशीकरण प्रस्तुत करने में सफल नहीं हो सके। इस क्षेत्र में आर. एल0 सिंह और बी0 के0 राय के प्रयास काफी सराहनीय एवं अग्रणी माने जाते हैं। इनका संक्षिप्त विवरण निम्नांकित है :

आर॰ एल॰ सिंह द्वारा प्रस्तावित भारत का भू-आकृतिक प्रादेशीकरण
------------------------------------------------------------

भूगर्भिक संरचना, भौतिक आकृति तथा स्थिति को आधार मान कर प्रोफेसर आर॰ एल॰ सिंह ने अपनी पुस्तक 'इण्डिया - अ रेजनल जिओग्रैफी' में भारत को चार बड़े भू-आकृतिक प्रदेशों में विभाजित किया है। जो निम्नलिखित हैं-

* (१) उत्तरी पर्वत (The Northern Mountains)
* (२) विशाल मैदान (The Great Plains)
* (३) प्रायद्वीपीय उच्च भूमि (The Peninsular Uplands)
* (४) भारतीय तट तथा द्वीप (The Indian Coasts and Islands)

इन्हें भी देखें
---------------

* विश्व के भूआकृतिक प्रदेश
* भारत के प्राकृतिक प्रदेश
* भारत की जलवायु
* भारत का भूविज्ञान
'इम्पीरियल गजेटियर आफ़ इण्डिया' का आवरण चित्र, 1931, ऑक्सफोर्ड यूनिवर्सिटी प्रेस द्वारा जारी।
**द इम्पीरियल गजेटियर आफ़ इण्डिया** (अंग्रेज़ी: The Imperial Gazetteer of India, हिन्दी: भारत का आनुभाविक भौगोलिक कोश) भारतीय ब्रितानी साम्राज्य द्वारा तैयार किया गया भौगोलिक कोश है जो वर्तमान में एक सन्दर्भ कार्य के रूप में काम में लिया जाता है। अंग्रेजी राज में 19वी शताब्दी के अंत और 20वीं शताब्दी के आरम्भिक दो दशकों में गजेटियर तैयार हुऐ थे। सन् 1881 में इम्पिरियल गजेटियर आॅफ इंडिया का प्रकाशन हुआ। इसकी रूपरेखा विलियम विल्सन हंटर ने सन् 1869 में ही आरम्भ कर दी थी। यह 9 वाल्यूम में प्रकाशित हुआ। इसका दूसरा संस्करण सन् 1885-87 में प्रकाशित हुआ, जिसमें 14 वाल्यूम थे। हंटर भारत में गजेटियर के जन्मदाता कहे जाते है। इनकी मृत्यु के बाद इंपीरियल गजेटियर आॅफ इंडिया का नया संस्करण 26 वाल्यूम में प्रकाशित हुआ। इसी के साथ प्रोविंस सीरिज (1908-1909) के 19 प्रोविंस गजेटियर्स तथा डिस्ट्रिक्ट सीरिज (1903-1914) के गजट भी प्रकाशित हुई।

उसने ग्लासगो, पेरिस तथा बान में शिक्षा प्राप्त कर 1862 ई. में 'इंडियन सिविल सर्विस' (भारतीय प्रशासनिक सेवा) में प्रवेश किया और बंगाल में नियुक्त हुआ। उसमें धारा प्रवाह लिखने की अद्भुत शक्ति थी।

हन्टर ने 'ग्रामीण बंगाल का क्रमानुसार इतिहास' लिखकर एक राजनेता के रूप में अच्छा नाम कमाया। चार साल बाद 'भारत की अनार्य भाषाओं का तुलनात्मक कोश' प्रकाशित करके अपने पांडित्य का भी परिचय दिया। भारत के सांख्यिकीय सर्वेक्षण का प्रबन्ध किया और 1875-1877 ई. में 'बंगाल का सांख्यिकीय विवरण' 20 खंडों में प्रकाशित किया। 'इम्पीरियल गजेटियर ऑफ़ इंडिया' भी 23 खंडों में तैयार कियाl

सन्दर्भ
-------

1. ↑  "General Preface". मूल से 29 अक्तूबर 2013 को पुरालेखित. अभिगमन तिथि 26 अक्तूबर 2013.
**हरिकृष्ण 'जौहर'** (संवत्‌ 1937 वि - 11 फ़रवरी 1945) हिन्दी साहित्यकार तथा पत्रकार थे।

परिचय
-----

श्री हरिकृष्ण जौहर का जन्म काशी में संवत्‌ 1937 वि. को वर्तमान हिंदू स्कूल के सामने श्री सीताराम कृषिशाला में भाद्रपद ऋषिपंचमी को हुआ था। जौहर जी के पिता मुंशी रामकृष्ण कोहली काशी के महाराज ईश्वरीप्रसाद नारायण सिंह के प्रधान मंत्री थे। शैशव में ही जौहर के मातापिता का स्वर्गवास हो गया। आपकी प्रारंभिक शिक्षा फारसी के माध्यम से हुई। आरंभ में उर्दू में लिखने के कारण आपने उपनाम 'जौहर' रख लिया।

बाबू हरिकृष्ण के साहित्यिक जीवन का प्रारंभ भारतजीवन प्रेस की छत्र-छाया में प्रारंभ हुआ। प्रेस के स्वामी बाबू रामकृष्ण वर्मा के अतिरिक्त उस समय के प्रमुख एवं श्रेष्ठ साहित्यकार पं. अंबिकादत्त व्यास, पं. नकछेदी तिवारी, लच्छीराम, रत्नाकर, कार्तिकाप्रसाद जी, पं. सुधाकर द्विवेदी तथा पं. किशोरीलाल गोस्वामी के संपर्क में आप आए। काशी से प्रकाशित होनेवाली मासिक पत्र 'मित्र', 'उपन्यास तरंग' तथा साप्ताहिक 'द्विजराज' पत्र का इन्होंने बहुत दिनों तक संपादन किया।

भारतजीवन प्रेस में काम करते समय आपने '**कुसुमलता'** नामक उपन्यास लिखा। काशी के समाज से विरक्ति होने पर आप बंबई वेंकटेश्वर सामाचारपत्र में सहायक संपादक के रूप में कार्य करने लगे। सन्‌ 1902 में आप कलकत्ते चले आए और वहाँ 'बंगवासी' के सहकारी संपादक के रूप में काम करने लगे। कालांतर में आप बंगवासी के प्रधान संपादक नियुक्त हो गए। कलकत्ते में जौहर जी ने बाबू दामोदरदास खत्री तथा बाबू निहाल सिंह की सहायता से हिंदी के प्रचार व प्रसार के लिए नागरीप्रचारिणी सभा की स्थापना की।

बंगवासी में 17 वर्ष कार्य करने के पश्चात्‌ जौहर सन्‌ 1918 ई. में नाटकों की दुनिया में चले आए। 1919 ई. में आपने 'मदन थियेटर्स' में नाटककार के रूप में प्रवेश किया। सन्‌ 1931 में मदनथियेटर्र के स्वामी रुस्तम जी की मृत्यु होने पर आपने यह नौकरी छोड़ दी और फिर काशी चले गए। आपने खुदादास, माँ, कर्मवरी आदि फिल्मों की कथाएँ लिखी हैं। काशी में मामूरगंज से आपने हिंदी प्रेस से 'आधार' नामक एक साप्ताहिक पत्र निकाला।

पत्रकार के रूप में जौहर जी को काफी ख्याति मिली। युद्धसंबंधी समाचार आप बहुत ही सजीव देते थे। इस दिशा में ये कहा करते थे, हम केवल युद्ध लिखने के लिए ही पत्र का संपादन कर रहे हैं। पत्रकार के अतिरिक्त ये सफल उपन्यासकार भी थे। इनका 'कुसुमलता' नामक तिलस्मी उपन्यास देवकीनंदन खत्री की परंपरा में है। 'काला बाघ', 'गवाह गायब' लिखकर अपने जासूसी साहित्य में एक नए चरण की स्थापना की। जौहर जी का जीवन बड़ा सात्विक था। चाय सिगरेट से आपकी भारी नफरत थी। अपने जीवन के संबंध में आप प्राय: कहा करते थे - कागज ओढ़ना और बिछाना, कागज से ही खाना, कागज लिखते पढ़ते साधु कागज में मिल जाना।'

बंबई में जब आप वेंकटेश्वर समाचारपत्र के संपादक के रूप में कार्य कर रहे थे तभी आपकी ठोड़ी में साधारण सी चोट लग गई और इसी चोट के भयानक टिटनस रोग का रूप धारण कर लिया। अधिक अस्वस्थ होने पर 19 सितंबर 1944 को काशी चले आए और यहीं 11 फ़रवरी 1945 में आपका स्वर्गवास हो गया।
**इंस्पेक्टर ईगल** रात में हवामहल के बाद साढे नौ बजे प्रसारित होता। रहस्य और रोमांच से भरपूर किसी अपराध का पर्दाफ़ाश करती हर सप्ताह एक अलग कहानी होती इस साप्ताहिक कार्यक्रम में।

आज दूरदर्शन हो या कोई निजि चैनल कोई न कोई धारावाहिक प्रायोजित कार्यक्रम चलता ही रहता है। कुछ कहानियां वर्षों तक खींची जाती है तो कुछ धारावाहिकों में हर अंक में एक नई कहानी होती है। विषय भी अलग-अलग है या कहें सभी विषय है - सामाजिक समस्याओं से लेकर, गाने बजाने से लेकर भूत चुड़ैल और जासूसी कारनामों तक।

एक ही समय पर एक ही विषय पर कुछ मसालेदार परोसा जाता है और परोसने वाले होते है उन उत्पादों की कंपनी वाले जिन्हें बिक्री बढानी है। अब ये सोचने वाली बात है कि इसकी जड़े पीछे कहां तक है। ऐसा सबसे पहला कार्यक्रम है - इंस्पेक्टर ईगल।

वैसे तो प्रायोजित कार्यक्रमों से श्रोताओं का परिचय रेडियो सिलोन ने कराया लेकिन वहां गाने जैसे बिनाका गीत माला, चुटकुले शायरी जैसे मराठा दरबार की महकती बातें, रोचक सवाल जवाब जैसे जौहर के जवाब या एस कुमार्स का फ़िल्मी मुकदमा जैसे कार्यक्रम थे। लेकिन नाटक के रूप में प्रायोजित धारावाहिक जो आज निजि चैनेलों के कारण हमारे जीवन का अंग बन चुके है, पहली बार शायद विविध भारती का इंस्पेक्टर ईगल ही था।

  

इसमें मुख्य पात्र दो थे - एक इंस्पेक्टर ईगल और दूसरा हवालदार नायक। ईगल फ्लास्क बनाने वाली कंपनी ने इसे प्रायोजित किया था इसीलिए इंस्पेक्टर का नाम ईगल रहा। कहानी की मांग के अनुसार अन्य पात्र भी होते।

हर सप्ताह एक रोचक किस्से को नाटक में ढाल कर पेश किया गया। आज तो एक भी किस्सा याद नहीं लेकिन याद है तो हवालदार नायक की वो अदभुत हंसी जो खीं खीं खीं से शुरू होती और लंबी खिंचती जिसके बीच में हिच्चचच भी होता। फिर इंस्पेक्टर ईगल की ज़ोरदार आवाज़ आती - हवालदार नायक और हवालदार नायक का खिसियाना जवाब सॉरी सर

हवालदार नायक बने थे युनूस परवेज़ जो फ़िल्मों में चरित्र भूमिकाएं करते थे। इंस्पेक्टर ईगल की भूमिका शायद धीरज कुमार ने की थी जो टेलिविजन धारावाहिक बनाते है।
Inspector Eagle was played by pandit Vinod Sharma 

| * दे
* वा
* सं
विविध भारती |
| --- |
| कुछ जुड़ी कड़ियां | आकाशवाणी  •  डायरेक्टप टू होम सेवा  •  ऑल इंडिया रेडियो  •  रेडियो चैनल  •  एफ एम चैनल |
| जुड़े नाम | अमीन सयानी  •  पंडित नरेंद्र शर्मा |
| कार्यक्रम | जयमाला  •  हवामहल  •  बिनाका गीत माला  •  एस कुमार्स का फिल्मी मुक़दमा  •  मोदी के मतवाले राही  •  सेरिडॉन के साथी  •  इंस्पेरक्टार ईगल  •   पिटारा  •  सेल्युवलाइड के सितारे  •  सरगम के सितारे  •  यूथ एक्सगप्रेस  •  सखी सहेली  •  मंथन  •  यूथ एक्ससप्रेस  •  उजाले उनकी यादों के  •  संगीत सरिता  •  छाया गीत \* त्रिवेणी |
| बाहरी कड़ियाँ | रेडियोनामा ब्लॉगस्पॉट |
भारतीय कालीन कला का एक उदाहरण।**भारतीय कालीन प्रौद्योगिकी संस्थान** (Indian Institute of Carpet Technology / IICT), समिति पंजीकरण अधिनियम, 1860 के अंतर्गत पंजीकृत समिति के रूप में वर्ष 1998 में भारत सरकार, वस्त्र मंत्रालय द्वारा स्थापित किया गया। यह एशिया में एक अनूठे प्रकार के डिग्री कार्यक्रम, (कालीन एवं वस्त्र प्रौद्योगिकी) में बी.टेक कार्यक्रम को आरम्भ करते हुए वर्ष 2001 में वास्तविक रूप में क्रियाशील हो गया। यह उत्तर प्रदेश प्रौद्योगिकी विश्वविद्यालय (UPTU) से सम्बद्ध है तथा A.I.C.T.E. से मान्यताप्राप्त है। संस्थान भदोही रेलवे स्टेशन से लगभग ४ किमी दूरी पर है। Rajkumar Pandey 

कालीन उद्योग को विश्व स्तर पर प्रतिस्पर्धी बनाने और इसकी सतत् वृद्धि के लिए तकनीकी विशेषज्ञों, अनुसंधान एवं विकास आदि के रूप में कालीन, वस्त्र एवं अन्य संबद्ध क्षेत्रों को हर सम्भव तकनीकी सहायता मुहैया कराने के प्रयोजन से भारत सरकार, वस्त्र मंत्रालय द्वारा आई आई सी टी स्थापित किया गया था। 

इसकी सभी सीटें ए आई ई ई ई और सेन्ट्रल काउंसिलिंग बोर्ड (सीसीबी), नई दिल्ली के माध्यम से भरी जाती है। बी.टेक कार्यक्रम के अतिरिक्त संस्थान ए जी-रिसर्च, न्यूजीलैंड के सहयोग से आई डी एल पी (इंटरनेशनल डिस्टेंस लर्निंग प्रोग्राम) और उद्योगनुमुखी अल्पावधि कार्यक्रम भी चला रहा है। आई डी एल पी में 30 विषयों में से 07 विभिन्न डिप्लोमा शामिल है तो दूसरी तरफ अल्पावधि में 03 कार्यक्रम शामिल हैं। संस्थान आई. एस. टी. ई. और सी आई आई का भी सदस्य है। 

इस संस्थान को २००५ में यूके की SGS संस्था द्वारा ISO 9001:2000 प्रदान किया गया था। इस संस्थान की प्रयोगशालाएँ NABL द्वारा प्रमाणित हैं।

विभाग
-----

**1. मानव संसाधन विकास (एचआरडी)**

* कालीन एवं वस्त्र प्रौद्योगिकी में बी.टेक. कार्यक्रम
* अल्पावधि प्रशिक्षण कार्यक्रम

* कैड
* कम्पयूटर एवं प्रबंधन
* रंजन

* उद्योगोनुमुखी विशेष पाठ्यक्रम तथा आई डी एल पी पैकेज

उद्योग ए जी - रिसर्च, न्यूजीलैंड के सहयोग से आई आई सी टी द्वारा संचालित आई डी एल पी के माध्यम से 6 हजार रुपये प्रति विषय की दर से शुल्क अदा करते हुए निम्नलिखित अपेक्षित विषय / विषयों पर अपने प्रतिनिधि /प्रतिनिधियों को नामांकित कर लाभ उठा सकता है।

बाहरी कड़ियाँ
-------------

* **भारतीय कालीन प्रौद्योगिकी संस्थान, भदोही** का जालघर
* कालीन उद्योग को नर्ई दिशा[*मृत कड़ियाँ*] (बिजनेस स्टैण्डर्ड)
* भारत-न्यूजीलैंड समझौते के तहत कालीन प्रशिक्षण का कार्य शुरू (नवभारत टाइम्स)
समाज विज्ञान या विकास के क्षेत्र में जब कोई योजना, नीति या कार्यक्रम केवल उन परिणामों को ध्यान में रखकर बनाए और लागू किए जाते हैं जिन्हें हासिल करके मापा जा सके. हम ऐसे कार्यक्रमों को ‘उपकरणवादी’ कहते हैं.

उपकरणवाद किसी सिद्धांत के अंतिम योगदान को ही महत्त्व देता है. इसमें ‘प्रक्रियाओं’ यानी काम करने के तरीके के बजाए ‘अंतिम परिणामों’ पर ज़ोर दिया जाता है. उदाहरण के लिए, अगर कोई व्यक्ति शिक्षा के बारे में उपकरणवादी रुझान रखता है तो उसे इस प्रक्रिया में हासिल किए गए ज्ञान के बजाए प्राप्त हुए अंकों से खुशी मिलती है. उसे इस बात से खुशी नहीं मिलती कि उसने जो सीखा है उससे उसकी सोच, जीवन, पसंद-नापसंद, संबंधों में क्या फर्क पड़ा है.

उपकरणवाद ऐसी प्रक्रियाओं पर ध्यान देने के लिए ज़्यादा गुंजाइश नहीं छोड़ता जिनके परिणामों को मापा नहीं जा सकता, जैसे सीखने का आनंद या लोकतांत्रिक प्रक्रिया के साथ जुड़ा सशक्तीकरण.

उपकरणवाद (इंस्ट्रूमेंटलिज़्म) शब्द दरअसल दर्शनशास्त्र से निकला है. यह इस मान्यता पर आधारित है कि किसी सिद्धांत विशेष का मूल्य इस बात से तय नहीं होता कि वह ‘सत्य’ को पकड़ पाने में कितना सक्षम है. वह इस बात पर ज़ोर देता है कि किसी घटना या परिस्थिति को समझने और उसका पूर्व अनुमान लगाने के लिए कोई भी उपकरण कितना उपयोगी है.

विकास की दुनिया में जिस तरह के कार्यक्रम और प्रोजेक्ट पर काम किया जाता है उनमें उस ‘लक्ष्य समूह’ की ज़रूरतों का ध्यान नहीं रखा जाता जिनकी उन्हें ज़रूरत है बल्कि केंद्र में दूसरे हितों को रखा जाता है. उदाहरण के लिए अगर किशोरावस्था शिक्षा में उपकरणवाद के चलते एच.आई.वी. एड्स की ही समझ बनाने का ही एजेंडा है तो अन्य मुद्दों पर किशोर-किशोरियों की समझ बनाने की शैक्षणिक ज़रूरतों और रुचि को नज़रअंदाज़ किया जाएगा.

उपकरणवादियों के लिए सिद्धांतों का सबसे ज़्यादा उपयोग ऐसे ‘उपकरणों’ के रूप में देखा जाता है जो हमें लगातार बदल रही दुनिया में ‘विकसित’ होने में मदद देते हैं.

संदर्भ:

  

द थर्ड आई पोर्टल जेंडर, यौनिकता, हिंसा टेक्नोलॉजी, और शिक्षा पर काम करने वाली एक नारीवादी विचारमंच (थिंकटैंक) है.
**भारत की नौसेना के रैंक और प्रतीक चिन्ह**
निम्नलिखित रेखांकन भारतीय नौसेना के अधिकारी रैंकों को प्रस्तुत करता है। ये रैंक आम तौर पर पश्चिमी सैनिकों के साथ मेल खाते हैं, और ब्रिटिश सैन्य रैंकों के उन परिलक्षित होते हैं


**भारतीय सेना** | सैन्य बल |
| --- |
| सक्रीय बल | 1,395,100 (2nd) |
| रिज़र्व बल | 2,142,800 (7th) |
| अर्धसैनिक बल एवं केंद्रीय सशस्त्र पुलिस बल | 1,403,700 (1st) |
| घटक |
| भारतीय थलसेना  |  |
| भारतीय वायु सेना  |  |
| भारतीय नौसेना  |  |
| भारत के अर्धसैनिक बल |
| केंद्रीय सशस्त्र पुलिस बल |
| नाभिकीय कमान प्राधिकरण (भारत) |
| इतिहास |
| भारत का सैन्य इतिहास |
| श्रेणी |
| भारत की वायु सेना के रैंक और प्रतीक चिन्ह |
| भारत की थलसेना के रैंक और प्रतीक चिन्ह |
|  भारत की नौसेना के रैंक और प्रतीक चिन्ह ‎ |

यद्यपि बेड़े के एडमिरल के पद के लिए प्रावधान विद्यमान है, यह मुख्य रूप से युद्धकालीन उपयोग और सम्मान के लिए किया गया है। भारतीय नौसेना के किसी भी अधिकारी को अभी तक इस रैंक को सम्मानित नहीं किया गया है। सेना और वायुसेना के दोनों अधिकारियों को समकक्ष रैंक से सम्मानित किया गया है - फील्ड मार्शल सैम माणेकशॉ और सेना के कैरप्पा और भारतीय वायु सेना के मार्शल (एमआईएएफ) अर्जन सिंह

चीफ ऑफ़ नेवल स्टाफ ,नौसेना के चीफ हैं ।

भारत ने नौसेना में "मिडशिपमैन "रैंक का इस्तेमाल किया है, और सभी भविष्य के अधिकारी भारतीय नौसेना अकादमी में प्रवेश करने के बाद रैंक करते हैं। अध्ययन के अपने पाठ्यक्रम को खत्म करने पर वे सब -लेफ्टिनेंट नियुक्त किए जाते हैं।

भारतीय नौसेना में अधिकारियों का अंक चिह्न - कमीशन अधिकारी


| समकक्ष NATO कोड | OF-10 | OF-9 | OF-8 | OF-7 | OF-6 | OF-5 | OF-4 | OF-3 | OF-2 | OF-1 | OF(D) & Student officer |
| --- | --- | --- | --- | --- | --- | --- | --- | --- | --- | --- | --- |
| भारत भारतीय नौसेना (Edit) |  |  |  |  |  |  |  |  |  |  |  |
| एडमिरल ऑफ़ द फ्लीट1 | एडमिरल2 | वाइस एडमिरल | रियर एडमिरल | कमोडोर | कैप्टन (भारतीय नौसेना ) | कमांडर | लेफ्टिनेंट कमांडर | लेफ्टिनेंट | सब-लेफ्टिनेंट |

यह भी देखें
-----------

* भारत की थलसेना के रैंक और प्रतीक चिन्ह
* भारत की वायु सेना के रैंक और प्रतीक चिन्ह
**ब्लैक पैंथर** एक काल्पनिक सुपरहीरो है, जो मार्वल कॉमिक्स द्वारा प्रकाशित अमेरिकी कॉमिक पुस्तकों में दिखाई देता है। यह चरित्र लेखक-संपादक स्टेन ली और कलाकार जैक किर्बी द्वारा बनाया गया था, और यह पहली बार कॉमिक बुक्स के रजत युग में *फैंटास्टिक फोर #५२* (कवर-डेट जुलाई १९६६) में दिखाई दिया था। ब्लैक पैंथर का असली नाम **टी'चाल्ला** है, और वह वकाण्डा के काल्पनिक अफ्रीकी राष्ट्र का राजा तथा संरक्षक है। वकाण्डा के कुछ प्राचीन अनुष्ठानों के अनुसार, दिल के आकार की एक जड़ी के माध्यम से हासिल की गई उन्नत क्षमताओं के साथ-साथ, टी'चल्ला अपने दुश्मनों से लड़ने के लिए विज्ञान में प्रवीणता, कठोर शारीरिक प्रशिक्षण, मल्ल्युद्ध लड़ने के कौशल, और धन तथा उन्नत तकनीकों तक अपनी पहुंच पर निर्भर रहता है।

ब्लैक पैंथर मुख्यधारा की अमेरिकी कॉमिक्स में अफ्रीकी मूल का प्रथम सुपरहीरो है, और वह शुरुआती अफ्रीकी-अमेरिकी सुपरहीरो, जैसे मार्वल कॉमिक्स के फाल्कन (१९६९), ल्यूक केज (१९७२) और ब्लेड (१९७३), या डीसी कॉमिक्स के जॉन स्टीवर्ट (१९७१) से कई वर्ष पहले ही प्रकाशन में था। अभिनेता चैडविक बोसमैन मार्वल सिनेमेटिक यूनिवर्स की फ़िल्मों में इस चरित्र की भूमिका निभा रहे हैं। बोसमैन कैप्टन अमेरिका: सिविल वॉर (२०१६), ब्लैक पैंथर (२०१८) तथा अवेंजर्स: इन्फिनिटी वॉर (२०१८) में इस चरित्र के रूप में अभिनय कर चुके हैं। २०११ में, ब्लैक पैंथर को आईजीएन की "टॉप १०० कॉमिक बुक्स हीरोज" सूची में ५१वाँ स्थान प्राप्त हुआ था।

सन्दर्भ
-------

1. ↑  Donn, Emily (जून 9, 2017). "Black Panther Director Explains T'Challa's Powers". *Screen Rant*. मूल से जून 10, 2017 को पुरालेखित. अभिगमन तिथि जून 10, 2017.
2. ↑  Strom, Marc (अक्टूबर 28, 2014). "Chadwick Boseman to Star in Marvel's Black Panther". Marvel.com. मूल से October 28, 2014 को पुरालेखित. अभिगमन तिथि October 28, 2014.
3. ↑  Reilly, Luke (May 7, 2017). "Black Panther Officially Part of Avengers: Infinity War". IGN. मूल से June 8, 2017 को पुरालेखित. अभिगमन तिथि May 8, 2017.
4. ↑  "IGN's Top 100 Comic Book Heroes: #51 Black Panther". *IGN*. मूल से 1 अक्तूबर 2018 को पुरालेखित. अभिगमन तिथि 20 दिसंबर 2018.

बाहरी कड़ियाँ
-------------

* साँचा:Marvelwiki
* Black Panther at the Marvel Directory
* Black Panther at the Comic Book DB
* World of Black Heroes: Black Panther–T'challa Biography

|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 57145541836296601828
* एल॰सी॰सी॰एन॰: n2016004081

 |
**ऐयप्पन पिल्लै माधवन नैयर** (1905-1990) एक भारतीय स्वतंत्रता सेनानी एवं क्रान्तिकारी थे जिन्होने जापान में रहते हुए भारत की स्वतंत्रता के लिए महत्वपूर्ण कार्य किया। उन्हें "नैयर-सन" भी कहते हैं।

इतिहास
------

नैयर की प्रारंभिक स्कूली शिक्षा केरल में हुई। किन्तु उन्हें 18 वर्ष की उम्र में केरल छोड़ना पड़ा क्योंकि उन्होंने त्रावणकोर में शिक्षा-अधिकारियों द्वारा उठाए गए कुछ प्रशासनिक कदमों के खिलाफ विरोध प्रदर्शन किया था। उस समय उन्होंने अंग्रेजों के खिलाफ भी बात की थी।  जापान में उन्होंने टोकियो विश्वविद्यालय में इंजीनियरिंग की पढ़ाई की। एक इंजीनियर के रूप में एक छोटे से कार्यकाल के बाद उन्होंने अपनी व्यक्तिगत क्षमता में भारत के स्वतंत्रता संग्राम में प्रवेश किया और जल्द ही रास बिहारी बोस के साथ मिलकर काम किया। जब जापान द्वितीय विश्वयुद्ध में शामिल हुआ]], तब नैयर ने रासबिहारी बोस के माध्यम से जापान में इंडियन इंडिपेंडेंस लीग की स्थापना में मदद की और बाद में उन्होंने और रासबिहारी बोस ने जापान सरकार को सुभाष चंद्र बोस को जापान लाने की सलाह दी। जब सुभाष आए तो उन्होंने विभिन्न तरीकों से उनकी मदद की। 

सन १९४९ में नैयर ने टोक्यो के गिंजा नामक स्थान पर एक रेस्त्रां खोल लिया।

उन्होंने 1982 में अपनी आत्मकथा लिखी। *इसे जापान में एक भारतीय स्वतंत्रता सेनानी : एएम नायर के संस्मरण" कहा जाता है (1982) जिसके एकमात्र वितरक, अशोक उमा प्रकाशन  हैं।*

अन्तिम समय
----------

नवंबर 1984 में सम्राट हिरोहितो द्वारा नायर को "ऑर्डर ऑफ द सेक्रेड ट्रेजर" (कुन जुइहोशो) दिया गया था। 22 अप्रैल 1990 को उनका निधन हो गया।

फ़िल्म
------

मोहनलाल और जैकी चैन अभिनीत *नायर-सान* नामक एक फिल्म की योजना उनके जीवन पर आधारित है, जिसका निर्देशन अल्बर्ट एंटोनी ने किया है।

आत्मकथा
-------

* *जापान में एक भारतीय स्वतंत्रता सेनानी: एएम नायर के संस्मरण* (1982) एकमात्र वितरक, अशोक उमा प्रकाशन

सन्दर्भ
-------

1. ↑  "An Indian freedom fighter in Japan : memoirs of A.M. Nair. - Version details". *Trove*. अभिगमन तिथि 19 March 2019.
2. ↑  "The Man Who Knew Netaji". Rediff.com. 23 January 2006. अभिगमन तिथि 16 February 2009.
3. ↑  "Million dollar Chan cameo in 'Nair San'". MSN. 13 August 2008. मूल से 24 August 2008 को पुरालेखित. अभिगमन तिथि 16 February 2009.
4. ↑  "Mohanlal to play unsung freedom fighter in Indo-Japanese film". PTI – The Press Trust of India Ltd. 29 November 2006. अभिगमन तिथि 16 February 2009.
5. ↑  "Malayalam Cinema News : Mohanlal's 'Aiyyapanpillai Madhavan Nair' is in Japan..." Bharat Waves. मूल से 5 December 2008 को पुरालेखित. अभिगमन तिथि 16 February 2009.
6. ↑  "Mohanlal, Jackie Chan to act together in Nair San". CNN-IBN. 13 August 2008. मूल से 22 May 2011 को पुरालेखित. अभिगमन तिथि 16 February 2009.
7. ↑  "Mohanlal learns Japanese, Chinese". *Deccan Herald*. 3 September 2008. अभिगमन तिथि 16 February 2009. [*मृत कड़ियाँ*]

बाहरी कड़ियाँ
-------------

* 1949 में एएम नायर द्वारा स्थापित गिन्ज़ा नायर का रेस्तरां Archived 2021-07-31 at the Wayback Machine
आर्य
**आर्य** (जन्म 11 दिसंबर 1980) का वास्तविक नाम जमशाद सेथिराकाथ है। वे एक भारतीय अभिनेता और फिल्म निर्माता हैं। उन्होंने मुख्य रूप से तमिल सिनेमा और कुछ मलयालम तथा तेलुगु फिल्मों में काम किया है। आर्य को सर्वश्रेष्ठ पुरुष पदार्पण - दक्षिण के लिए फ़िल्मफ़ेयर पुरस्कार दिया गया है। उनका दो बार फ़िल्मफ़ेयर पुरस्कार और विजय पुरस्कार के लिए नामांकन किया गया है। उन्हें फोर्ब्स इंडिया सेलिब्रिटी 100 के 2015 संस्करण में भी शामिल किया गया था, जो शीर्ष कमाई करने वाली भारतीय हस्तियों पर आधारित एक सूची थी।

उन्होंने विष्णुवर्धन की *अरिंथम अरियामलम* (2005) और *पट्टियाल* (2006) में अपनी नकारात्मक भूमिका के प्रदर्शन से सफलता हासिल की। बाद में उन्हें बाला के *नान कदवुल* (2009) में अघोरी की भूमिका निभाने के लिए काफ़ी प्रशंसा मिली। 

ड्रामा *मद्रासपट्टिनम* (2010), *बॉस अंगिरा भास्करन* (2010) कॉमेडी फिल्म, *वेट्टई* (2012) पारिवारिक एक्शन फिल्म और ऐटली की *राजा रानी* (2013) फिल्म की रिलीज़ के साथ आर्य को और अधिक सफलता मिली। 2013 में वे तीन और तमिल फिल्मों में दिखाई दिए: आर. कन्नन की कॉमेडी फिल्म सेट्टई, विष्णुवर्धन की एक्शन थ्रिलर फिल्म अररामबम और सेल्वाराघवन की फंतासी फिल्म इरंडम उलगम। 2021 में उन्होंने पा. रंजीत की स्पोर्ट्स फिल्म सरपट्टा परंबराई (2021) में मुख्य भूमिका दिखाई। इसमें उन्हें काफ़ी सफलता मिली। उन्होंने हॉरर कॉमेडी फिल्म अरनमनई 3 (2021) में अभिनय किया जिसमें उन्हें अनुभवी निर्देशक सुंदर सी के साथ काम करने का भी अवसर भी मिला।

संदर्भ
------


1. ↑  "तमिल ऐक्टर आर्य: लेटेस्ट न्यूज़, वीडियोज़ एंड फ़ोटोज़ ऑफ़ तमिल एक्टर आर्य | टाइम्स ऑफ़ इंडिया". *द टाइम्स ऑफ़ इंडिया* (अंग्रेज़ी में). अभिगमन तिथि 2022-06-07.
2. ↑  तमिलनाडु गवर्नमेंट अनाउंसेज़ कलाईमामणि अवॉर्ड्स. Thehindu.com (28 जनवरी 2011). 12 जनवरी 2016 को उद्धृत.